LIBER OCTAVUS. 795 



iacertorum in gente molli et effocminata. Recte enim Croeso 

 ostentanti aurum respondit Solon ; At si quis (o rex) venerit, qui 

 melius quam tuferrum gestet, illiprofecto totum hoc cedct aurum. 1 

 Quare quicunque is tandem sit princeps aut status cujus sub- 

 diti nativi et indigenae non sint animosi et militares, potentiam 

 suam admodum sobrie aestimet; atque e contra principes qui 

 dominantur in gentes animosas et martias, norint illi satis vires 

 suas, si sibi alias non desint. Quod attinet ad copias merce- 

 narias (quod solet adhiberi remedium cum copiae nativae desint), 

 plena sunt omnia exemplis, quibus liquido patet quod quicun- 

 que status illis innitetur, poterit fortasse pennas ad tempus 

 breve nido majores extendere, sed defluent illae paulo post. 



2. Benedictio Judae et Issacharis in unum nunquam con- 

 venient ; nimirum, ut eadem tribus aut gens sit simul et leonis 

 catulus, et asinus procumbens inter sarcinas. 2 Neque unquam 

 fiet, ut populus tributis oppressus fortis existat et bellicosus. 

 Yerum est, collationes publico consensu factas minus animos 

 subditorum dejicere et deprimere, quam quae ex imperio mero 

 indicuntur. Id quod liquido videre est in tributis Germaniae 

 Inferioris, quas Excisas 3 vocant ; atque aliqua ex parte, in iis 

 quaa Subsidia nominantur apud Anglos. Etenim notandum 

 est, sermonem jam institui de animis hominum, non de opibus. 

 Tributa autem qua3 ex consensu conieruntur, et quae ex im- 

 perio imponuntur, etsi eadem res sint quoad opes exhauriendas, 

 varie tamen omnino animos subditorum afficiunt. Statuatur 

 igitur et hoc, populum tributis gravatum idoneum ad impe- 

 randum non esse. 



3. Aspirantibus ad magnitudinem regnis et statibus prorsus 

 cavendum, ne Nobiles et Patricii, atque (quos vocamus) Ge- 

 nerosi majorem in modum multiplicentur. Hoc enim eo rem 

 deducit, ut Plebs regni sit humilis et abjecta, et nihil aliud fere 



1 For the epigrammatic antithesis of gold and iron, see the conversation of Solon and 

 Crresus in Lucian's Charon. 



2 Genes, xlix. 9. 14. 



8 The excbe, or accise (from acciisse) was originally in the Low Countries a mu- 

 nicipal tax ; it seems to have arisen from a privilege granted by Charles V. in 1536 to 

 certain towns, of imposing duties on wine, beer, and woollen and silken stuffs. See Histoire 

 Generals des Provinces- Unies, i. 236. That the inhabitants of these countries were 

 from -an early time jealous of the administration of public money appears from the 

 following passage from Meteranus : " Status Belgici, Italico et Galileo gravati bello, 

 novennalem exactionem Regi consentiunt : harum autem pecuniarum administra- 

 tionem et praesidiorum atque turmarum publice merentium satisfactionem suo officio 

 reservant : quae res multis sibi id arrogantibus non parum displicuit : nine Regis 

 subditorumque mutua alienatio et oftensio ortn, cum Regi esset persuasum, hoc modo 

 suae majestati summepcve dtrogari." Hist. B<lg, Meter, in anno 1554. 



